
Nl ESTU REALISTOJ ! 

En la numero 6/2015 IF aperis artikolo kun la titolo „Pesimismo aŭ optimis- 
mo?”. Mi proponis daŭrigi tiun polemikon, kaj mi atendis viajn opiniojn. 
Bedaŭrinde nur unu opinio alvenis el Ĉinio, fare de Han Zuwu. Laŭ tio, por 
solvi la ekzistantajn problemojn de IFEF, li proponas kaj necesas: 

• havigi saĝajn, seriozajn, aktivajn, kapablajn kaj sindonemajn estrojn de 
la landaj asocioj; 

• montri al la fervojistoj la utilecon de Esperanto en la aplikado kaj la 
internacia interŝanĝo pri la progresemaj fervojaj sciencteknikoj kaj 
sukcesaj atingoj de la fervojkonstruado, por ke la fervojistoj ekkonu la 
aktivecon de la landaj asocioj kaj IFEF; 

• finance helpi la landajn asociojn por organizi en- kaj eksterlandajn 
Esperanto-aktivadojn, ĉefe monsubteni fervojistajn gejunulojn, por ke ili 
povu partopreni en la IFEF-kongresoj, kaj aliaj aktivecoj, pro tio IFEF 
havu sian fonduson por tiuj celoj; 

• kombini la Esperanto-movadon kun la ŝtatpolitiko por montri la utilecon 
kaj funkcion de la fervojista E-movado, eĉ devus apliki Esperanton 
ankaŭ en diversaj sferoj, kiel la turismo, komerco, kulturo, arto, 
pedagogio, scienctekniko ktp; 

• Kulturi kaj eduki junajn fervojistajn esperantistojn, kiuj daŭrigas nian 
agadon, ĉar tiu tasko estas la plej grava strategia ideo. 

Fine li proponas, ke ni plibonigu la propagandan laboron, ni klopodu labori 
persiste kaj sindoneme, ni helpu la agadon de la nuna kaj la estonta IFEF, 
eĉ la tutan fervojistan Esperanto-movadon. 

Fine li akcentas: Ni estu realistoj! 

Istvan Gulyas 

Zamenhof-festo 2015 en Parizo 

La 15-an de decembro 1859 en Bjalistok naskiĝis Ludoviko 
Lazaro Zamenhof la unua filo de Markus Zamenhof kaj de Rozalja 
Sofer. Kvar aliaj filoj kaj tri filinoj poste venis. La 21 -an de majo 
1887 Lazaro la iniciinto de nia internacia lingvo verkis la unuan 
libron de lingvo internacia sub la kaŝnomo D-ro Esperanto. 

Okaze de lia naskiĝdatreveno, de longa tempo, ĉiujare la 
esperantistoj festas por honori tiun genion. Organizita de la 
Fervojistoj kaj de Esperanto-France, la Zamenhof-festo okazis en 
Parizo sabaton la 12-an de decembro 2015 en la salono 
pruntedonita de la sociala libertempa fervoja organizo (UAICF). 
Proksimume cento da ĉeestantoj eniris la salonon.Ĉe la enirejo de 
la salono pluraj helpantoj proponis al la alvenantoj programon de la 
manifestacio kaj loteribiletojn ĉiujn gajnantajn se ni fidas al la 
parolo de la vendantoj. Fakte oni konstatis ke tiu aserto fariĝis 
realo okaze de la malfermo de la koverto. Ankaŭ ni ricevis bileton 
por senpage eniri la parizan muzeon de la lingvoj kaj de la 
lingvistiko. Plubert Peyrouty anoncis la unuan parton de la festo. 
Temis pri akordiono-orkestro konsistanta el kvar akordionistoj 
superigitaj de la orkestro-ĉefo elktronik-pianludanta. La 
programado montris riĉan kaj esoterikan koncerton. Multajn 
melodiojn konis la partoprenantoj, kiuj kune reprenis la rekantaĵojn, 
dum kelkaj aliaj skizis kelkajn dancopaŝojn. Aplaŭdoj bruis en la 
salono por danki kaj laŭdi la muzikistojn. 

Post eta paŭzo, dum kiam la loterioaĉetantoj ricevis siajn 
promesitajn lotaĵojn, spektaklo denove ekdaŭris. Hubert denove 
alvokis la ĉeestantojn al sidanta pozicio. Li prezentis ĉe la 
esperantistoj nekutiman spektaklon nomatan "RAP". Tiu perbuŝa 
dirmaniero devenas de la muziko "hip-hop" aperinta meze de la 
jaroj 1970 en la usonaj gentoj. Unuavide "Rap" proksimiĝas al la 
afrika kulturo. Interpretis tiujn kantojn Platano juna rapa esperanto- 
parolanto, membro de la grupo "La Pafklik" (franclingve La 
gachette) kiu proponis, antaŭ ĉiuj, albumon de hip-hop en 
esperanta versio.Sekvis alia artisto nomata "Zhou Mack" deveninta 
el Afriko kaj ankaŭ esperanta parolanto. Li kantis, gitarludis 
kaj perkutludis. 

Ni trapasis agrablan posttagmezon kaj kompreneble ni ne devas 
forgesi niajn kutimajn helpantojn sen kiuj ne eblus prepari tiun 
amikan renkonton. 


Jean Ripoche 

Magnetrelvojo en Ŝanghai 

Mallonge antaŭ jarfino 2000 Siemens kaj Thyssen-Krupp subskribis 
kontrakton kun la urbo Ŝanghai pri konstruo de magnetrelvojo de la 
sama tipo, kiun ili konstruis en Germanio, Transrapid. Jam 22 monatojn 
(kaj pli ol unu miliardon da EUR) pli poste estis preta la itinero de la 
suda rando de Ŝanghai- a urbocentro al la internacia flughaveno 

Pudong Airport. La 30 km oni 
veturas dum nur ok minutoj. 
Kvankam estis grandaj planoj 
plilongigi la itineron kaj vastigi la 
tutan projekton, unue ĝis 
Hangzhou, kiu situas 175 km for 
de Ŝanghai, kaj poste al Pekino 
1200 km for, per tiuj 30 km al la 
flughaveno finiĝis la projekto. Gis 
2007 la germanaj firmaoj havis 
esperon daŭrigi la projekton, ĝis 
fine la urbo Ŝanghai ĉesigis la 
aferon. Laŭdire la plej gravajn 
protestojn faris la ‘najbaroj’, t.e. la 
homoj kaj loĝantoj, kiuj devus havi 
la magnetrelvojon 'malantaŭ la 
domon’. La magnetrelvojon oni en 
Ĉinio konstruas sur unua etaĝo en 
la pejzaĝo, kaj ne ĉiuj opinias, ke 
tio belas. 

La magnetrelvojo neniam fariĝis 
transportrimedo por la ĉinoj. Gi 
estas konstruiita ne por transporti homojn, sed por impresi homojn - 
fr/gfr-fec/7-turistatrakcio. La plej multaj pasaĝeroj estas turistoj, kaj la 
plej multaj ĉinoj, kiuj iras al la flughaveno, veturas per aŭto aŭ 
aŭtobuso. 

Anstataŭ magnetrelvojon la ĉinaj aŭtoritatoj elektis evoluon de 
grandrapidaj trajnoj, kaj nun veturas trajnoj de Ŝanghai a/ Hangzhou 
dum 52 minutoj kun rapideco ĝis 300 km/h. Oni ankaŭ per grandrapidaj 
trajnoj veturas ĝis Pekino. Ankaŭ pri la konstruo de grandrapidaj trajnoj 
la ĉinoj plej ofte elektas meti la trakaron ‘en la unua etaĝo’. 



A. Meinel apud la grandrapida trajno 
dum la 58-a IFK en Ŝanghai 

En Svedio oni nun volas enkonduki 
grandrapidajn trajnojn, unue de 
Stockholm al Malmo, - la trajnoj veturu 
ĝis 320 km/h, kaj la daŭro de la veturo 
estos 2V2 horoj anstataŭ nun 6 horoj. La 
projekto estas vere en skiza formo, nur 
somere 2016 oni findecidos pri la tuto, 
sed laŭdire ĉina entrepreno faris jam 
oferton pri la konstruo laŭ triona prezo 
kompare kun aliaj ofertoj. Oni pripensu 
tamen la konstrumanieron, kiu estas la 
‘ĉina’. Eŭropo verŝajne devas decidi, 
kion oni deziras tiurilate, ĉar sendube 
rilate al komforto kaj vojaĝtempo la ĉinoj 
povas forkonkurenci la eŭropajn grand- 
rapidajn trajnsistemojn. 



La indikilo montras la rapidecon 
431 km/h 

Jan Niemann 


Norreport Stacio en Kopenhago 

Finfine, post jaroj da laboro 
en- kaj eksterdome la nova 
stacio Norreport en la centro 
de Kopenhago estas preta. 
Nu ... mankas io pri la 
ŝtuparo, kaj pro tio momente 
estas komplika afero iri de la 
region-trajna kajo al la 
metroa (kaj la metroo 
veturas rekte kaj tre rapide 
al la kopenhaga flughaveno 

kaj estas tre uzata). 

Sed la EKSTERO estas preta. Por vi, kiuj 

• ĉeestis la fakan prelegeton de DEFA dum la 66-a IFEF-kongreso 
en SBT 2014 

• spertis/spektis la ĥaoson ĉe Norreport dum la UK en Kopenhago 
2011 

• vizitis Kopenhagon dum la lastpasintaj jaroj 
... ni jen prezentas la finan, belan rezulton. 



DEFA 

TAGORDO DE LA PUBLIKA KOMITATKUNSIDO 
en la 68-a IFEF-kongreso en Varna (BG) 24.05.2016 

1. Malfermo, konstato de la mandatoj 

2. Ricevitaj telegramoj, leteroj 

3. Honorigo de la mortintoj 

4. Estraranaj raportoj 

4.1. Sekretario 

4.2. Redaktoro 

4.3. Kasisto 

5. Protokoloj IFK 2015 Kunming (CN) 

6. Raporto de la ĉefkomitatano 

7. Kongresproponoj 

7.1. Estrarelekto 

7.2. Statut-ŝanĝoj rilate al la elekto de la Ĉk 

8. Raportoj de la Faka Komisiono (FK) 

8.1. Gvidanto 

8.2. Sekretario de la Fake Aplika Sekcio (FAS) 

8.3. Sekretario de la Terminara Sekcio (TS) 

9. Raportoj de la komisiitoj 

9.1. Komitatano „A” de IFEF ĉe UEA. 

10. Resumo de la jarraportoj 2015 el la landaj asocioj 

11. Analizo pri la situacio kaj la estonto de IFEF 

12. Buĝeto 2016, kaj kotizkonfirmo 

13. Rilatoj al aliaj organizoj: 

13.1. UEA 

13.2. FISAIC 

13.3. SAT- ILEI - UMEA - ISAE 

14. Venontaj kongresoj 

14.1. Konfirmo de la invito al la 69-a IFK en 2017 

14.2. Elekto de la lando por la 70-a IFK en 2018 

14.3. Diskuto pri pliaj eblecoj 

15. Raportoj de la laborgrupoj 

16. Eventualaĵoj 

17. Libera diskutado 

Vito Tornillo 

Sekretario de IFEF 

TAGORDO DE LA NEPUBLIKA KOMITATKUNSIDO 
en la 68-a IFEF-kongreso en Varna (BG) 23.05.2016 

1. Malfermo, konstato de la mandatoj 

2. Diskutoj pri kongresproponoj 

2.1. Estrarelekto. 

2.2. Statut-ŝanĝoj rilate al la elekto de la Ĉk. 

3. Honorigoj 

4. Diskuto kasraporto-bilanco 2015/buĝeto 2017 

5. Analizo pri la situacio kaj la estonto de IFEF 

6. Diskuto pri venontaj kongresoj 

7. Analizo pri eksteraj rilatoj 

8. Eventualaĵoj 


Vito Tornillo 

Sekretario de IFEF 


TAGORDO POR LA KUNVENO DE FK 
DUM LA 68-a IFEF-KONGRESO 

1. Bonvenigo kaj enkonduko fare de la FK - gvidanto. 

2. Raporto de la Fake Aplika Sekcio - sekretario. 

3. Raportoj pri faka laboro en unuopaj IFEF landaj asocioj. 

4. Fakaj programeroj dum la 68-a IFK. 

5. Raporto de la Terminara Sekcio - sekretario. 

6. Raportoj de la TS-kunlaborantoj (kaj landaj kaj individuaj). 

7. Trakto de nocioj laŭ informoj en Terminaraj Kurieroj. 

8. Fakaj programoj dum la 69-a IFK. 

9. Novaj taskoj por la sekcioj. 

10. Eventualaĵoj (sub tio korektado de la adreslisto). 


Jan U. Niemann 

Gvidanto de FK 

Kongrespropono de la estraro 
por la 68-a IFK 

Dum la legado de la statuto (dum la estrarkunsido) venis diskuto 
pri estonta ebleco elekti la Ĉk-n. 

Komentario: 

Se la Ĉk kaj ties anstataŭanto estas ili mem la solaj komitatanoj 
de iu lando dum tri-jara periodo, tio signifas ke el la koncernaj 
landoj oni ne povos nomumi samlandanojn je la fino de tiu 
oficperiodo, sed nur post tri jaroj, kondiĉe ke ili iĝos tuj 
komitatanoj. 

Ni ne havas grandan disponon de personoj, pro tio ni devas kapti 
la okazon kiam ĝi venas. 

Laŭ la nuna statuto: 

§12 La komitato estas la decida organo de IFEF. 

§13 Konsisto kaj elektoj de la komitato. 

1) Gi konsistas el komitatanoj, delegitaj de propraj landaj asocioj por 
ilin reprezenti. 

2) Se necesas reprezenti apartan komisionon aŭ laborgrupon, la 
komitato povas alelekti kromkomitatanon. 

3) La komitatanoj elektas inter si la ĉefkomitatanon kaj ties 
anstataŭanton 

§14 Anstataŭado de komitatano 

1) Landa asocio, landa sekcio aŭ komisiono rajtas skribe delegi por 
difinita komitatkunsido samrajtan anstataŭanton por komitatano aŭ 
kromkomitatano malhelpata partopreni en tiu kunsido. 

Povus esti: 

§12 La komitato estas la decida organo de IFEF. 

§13 Konsisto kaj elektoj de la komitato. 

1) Gi konsistas el komitatanoj kaj ties anstataŭantoj (aŭskultantoj), 
delegitaj de propraj landaj asocioj por ilin reprezenti. 

2) Se necesas reprezenti apartan komisionon aŭ laborgrupon, la 
komitato povas alelekti kromkomitatanon. 

3) La komitatanoj elektas inter si la ĉefkomitatanon kaj ties 
anstataŭanton 

§ 14 Anstataŭado de komitatano 

1) Landa asocio, landa sekcio aŭ komisiono rajtas skribe delegi por 
difinita komitatkunsido samrajtan anstataŭanton por komitatano aŭ 
kromkomitatano malhelpata partopreni en tiu kunsido. 

Laŭ la nuna regularo: 

Ĝenerala Regularo § 13, Konsisto kaj elektoj de la komitato 

§ 13 Al 1) kaj 2) 

a) Komitatanoj kaj kromkomitatanoj devas esti aktivaj, emeritaj aŭ 
estintaj fervojistoj aŭ personoj el asimilitaj entreprenoj. Ili devas esti 
IFEF-membroj kaj devas skribe deklari pretecon konservi la oficon 
dum la trijara laborperiodo. 

Povus esti: 

Ĝenerala Regularo § 13, Konsisto kaj elektoj de la komitato 

§ 13 Al 1) kaj 2) 

a) Komitatanoj, ties anstataŭantoj kaj kromkomitatanoj devas esti 
aktivaj, emeritaj aŭ estintaj fervojistoj aŭ personoj el asimilitaj 
entreprenoj. Ili devas esti IFEF-membroj kaj devas skribe deklari 
pretecon konservi la oficon dum la trijara laborperiodo. 

Certe se la komitato unuanime decidas elekti personon kiu ne 

estas en ĉi tiu kondiĉoj, la decido estas same valida. 


Vito Tornillo 

Sekretario de IFEF 

La 23-a INTERNACIA ESPERANTO-SEMAJNO DE LA 
KULTURO KAJ TURISMO 
ROSES 3-11.10 2015 



La aranĝo okazas ĉiujare aŭtune en Katalunio. Ĉi-foje ni ĝuis ĝin en 
la ĉemara urbo Roses (hispane Rosas), kiu situas tute proksime al la 
franca landlimo. La urbo estas grava turisma kaj kultura centro kun 
hoteloj, plaĝoj kaj du havenoj. Unu utilas por la fiŝkaptado kaj alia por la 
plezuro, kie en kanaloj navigas privataj ŝipoj. En Roses troviĝas ankaŭ 

, . r j a citadelo. 

La eventon 

partoprenis 98 
esperantistoj el 13 
landoj. Ni loĝis en 
komforta tristela 
hotelo “Sant 
Marco”, kie ni 
bone manĝis kaj 
ĉiuvespere eblis 
danci ĝis la 
noktomezo. Por 
niaj ĉiutagaj 
aktivaĵoj ni havis 
je dispono gran- 
dan salonon. En 
la inaŭguro ni 

havis la plezuron bonvenigi la urbestrinon de Roses, s-ino Montse 
Mindam. Ŝi adresis al ni agrablajn vortojn kaj bondeziris sukcesan E- 
Semajnon. Ŝi ankaŭ menciis, ke en la fora pasinteco en la urbo jam 
ekzistis esperantista grupo. 

Dum la semajno okazis pluraj interesaj prelegoj, debatoj kaj diskutoj. 
Kun Dalia Pileckiene el Litovio ni lernis kiel mastrumi nian tempon. Alian 
tagon ni alfrontis iom komplikan temon, kiun ni devis solvi el psikologia 
vidpunkto. Gesinjoroj Perla Martinelli kaj Giorgio Silfer el Svislando 
prezentis la libron “Historio de la esperanta literaturo”. Giorgio verkis ĝin 
komune kun Carlo Minnaja. Interesatoj povis aĉeti ĝin surloke. Alia ilia 
prelego temis pri ENA (Esperanto Natur-Amikaro). Ni akiris informojn pri 
ilia laboro kaj pri la estontaj planoj. Marcel Delforge el Belgio parolis pri 
la historio de Neutrala Moresnet, kie estis fondita kaj iom da tempo 
ekzistis Esperanto-Amikejo Gesinjoroj Buŝs el Latvio prezentis verkojn 


Dum la inaŭguro Rodica Todor salutas nome de IFEF 

de la latva poeto Imants Ziedonis. Prelego de Luis Serrano temis “Ĉu 
malaperos nia planedo Tero?” Tio estas pripensenda temo... 

Vespere ni ĝuis du interkoniĝojn kun vino kaj dolĉaĵoj. Bonan etoson 
kreis la folklora 
grupo “Montjuic”, 
kiu ĝojigis nin per 
belaj kantoj 

“Habaneras”. Ne 
mankis nia ŝatata 
“cremat” - bruligita 
rumo kun aldonaj 
spicaĵoj. Unu ves- 
pero estis dediĉita 
al opero. Laŭ 
propono de Maria 
Ferigle ni spektis Partoprenantoj de la IES 

sur ekrano operon de la itala komponisto Giacomo Puccini “Madame 
Butterfly”. 




La premio “Ada 

Sikorska” estis atribuita 
al la pola blinda poetino 
kaj prozverkistino Halin 
Kuropatnicka-Salamon 
pro ŝia meritplena 
poresperanta laboro. La 
prestiĝan premion oni 
jam pli frue sendis al ŝi 
okaze de festa 

renkontiĝo. S-ino Halina 


Gejunuloj "laboras" estis tre kortuŝita kaj 

sendis dankleteron al s-ro Luis Serrano. 

Kiel jam konate Rodica Todor el Rumanio ĉiam proponas interesan 
instruprogramon. Ĉi-foje ni debatis pri strategioj de komunikado en 
homaj interrilatoj. Ni laboris en grupoj kaj alfrontis diversajn temojn. 
Ekzemple, konfliktoj inter generacioj, diversaj grupoj, asocioj ktp. 
Aktuala situacio pri enmigrintoj ankaŭ estis traktita. La temoj estis tre 

vastaj kaj ni vigle diskutis, donis niajn opiniojn, analizis kaj provis trovi 
pozitivaĵojn en diversaj situacioj. Aparte ŝi organizis paroligan kurson 
por komencantoj. 

Okazis ankaŭ ekskursoj. 
Dum la duontaga ekskurso 
ni vizitis urbeton UEscala, 
kie ni en fabrikejo vidis 
prilaboradon de anĉovoj. 
Poste ni gustumis ilin. 
Kompreneble, ne mankis 
aĉeteblo. En la urbo Roses 
ni vizitis lokan muzeon kaj 
citadelon de la 17-ajarcento 
kun grekaj kaj romiaj 
Vizito de muzeo Salvador Dali en Figueres restaĵoj. 

La tuttaga ekskurso gvidis nin al la proksima urbo Figueres. Unue ni 
vizitis la kastelon Ferran kaj poste la faman muzeon de Dali. 
Posttagmeze ni daŭrigis nian busvojaĝon ĝis la urbeto Banyoles. Tie ni 
restis dum kelkaj horoj ĉe la 
lago. Eblis ŝippromeni sur ĝi 
aŭ uzi turisman trajneton por 
traveturado de la urbo. luj 
tutsimple piedpromenis laŭ 
la bordo de la lago. Post 
agrabla kafumado kaj 
biertrinkado ni revenis 
kontentaj al Roses. 

Lastan vesperon Luis 
Serrano lanĉis debaton pri 
funkciado de la Semajno. 

Partoprenantoj estis plej- 
parte kontentaj. Nur la alveno al Roses estis ĉi-foje iom pli komplika ol 
kutime pro neekzisto de trajno ĝis tie. Ni promesis veni denove 
venontjare. Tiam Luis, la ĉeforganizanto festos sian 90-jariĝon. Do, ni 
deziras al li kuraĝon kaj sukceson!!! 



La folklora grupo "Montiuic" 



Liba Gabalda 

La trajno perdas tion kion ĝi havis kiel 
neatenditaĵo, renkontoj kaj poezio. 

Jen raporto de la ekologia revuo « Reporterre » intervjuanta 
BenoTt Duteurtre. 

Benoft Dutertre estas romanverkisto, eseisto kaj muzikista 
recenzisto. Lia laste aperinta libro « La nostalgio de la restoracio 
stacidoma » aperis ĉe la eldonistaro Payot kaj Rivages. 

BenoTt Dutertre estas amanto de la trajnoj sed amanto forĵetita : 
malapero de fervojaj linioj, fino de la laŭkilometra tarifado, 
sidrezervad-sistemo kaj de kontrolo pli kaj pli rafinitaj, stacidomoj 
forigitaj de la urbocentro aŭ ŝanĝiĝataj en komercajn galeriojn... 
Poezio de la vojaĝo malaperas. Sed la fervoja sistemo estas 
spegulo de la nuntempa ŝanĝo. 

Reporterre 

SNCF nomiĝas « Societo nacia de la fervojo » sed ĉu ankoraŭ 
eblas konsideri la fervojan sistemon kiel publikan servon ? 

Benoit Duteurtre 

Tion mi nomas ĝin « skizofrenio » tiu duobla ludo kie, unuflanke 
oni faras gravajn diskutojn pri publikaj servoj sed aliflanke realo 
instigas nin al konstanta privatigo. En Francio, kiu historie 
prezentas evidentan centralizismon kaj iamaniere fidelecon al 
ŝtataj tradicioj, neniam iris al vojo de ekonomio libera. Neniu 
dekstra aŭ maldekstra ŝtatpotenco diris, ke ili rezignis la publikan 
servon, eĉ se li faris konkrete. Tio estas ekzakte kio okazas por la 
trajnoj en Francio ; neniu kontraŭas ekzistadon de la SNCF kiel 
granda ŝtata entrepreno kaj efektive ĉiuj reformoj interne estritaj 
celas konformiĝi ĝin al modelo de privata entrepreno. 

Vi certigas ke la fervoja servo sekvas la aeran modelon. 
Kiamaniere ? 

La aera sistemo eniris multe pli rapide ol la fervojo en tiu 
entreprena logiko, de marko kaj de konkurenco. Fakte, tio estas 
ligita al geografiaj devigoj : movigi trajnojn postulas fervojan 
reton, necesigantan iamaniere publikan administradon, kiun oni 
ne bezonas tiom da ĉe la aera sistemo. 

Alia ekzemplo estas la disvolviĝo de ofertoj low-cost (malalta 
prezo), kiel Ouigo. Evoluigi la trajnojn al markoj kontribuas al 
malstrukturi ideon de kompleta servo kaj konsekvence de publika 
servo. Restas nur grupo da entreprenoj en kiu ĉiu trajno iĝas 
entrepreno. 

Vi insistas sur la nocio de « centro-surmerkatado » de la 
stacidomoj, kiuj, pli kaj pli, similas al fluĝhavenoj. Tio kontestas 
tiujn lokojn kiel publikajn spacojn. Tiel oni ne akceptis ke nia 
fotografisto fotis en la stacidomo Saint-Lazare sen ricevi 
antaŭan permesilon. 

En la atendejo, ŝanĝi la atend-tempon en aĉetad-tempon, tio estas 
la principo mem de la modernigo de la stacio Saint-Lazare. Raporti 
pri la metamorfozo de la mondo en komercan galerion estas speco 
de obsedo ĉe mi. Tiu transformiĝo de la spaco estas rekte 
perceptebla en Saint-Lazare : oni perdis ĉion kiel neatenditajon, 
renkontojn, kaj poeziaĵon en tiuj lokoj. Tio kio instigas min titoli mian 
libron : la malapero de la stacidomaj restoracioj kaj de verŝtabloj, kaj 
de kelneroj, anstataŭitaj de memservaj restoracioj kie la kliento 
faras si mem la tutan servon, de la elekto de la aĉetaĵoj ĝis la 
atendovico por pagi ĉe la kaso. 

Tio enigas profundan transformadon de la ideo de « servo » : 
konsumanto origine kliento devigas al si mem prizorgi sian propran 
servon. Li estas devigata fari ĉion : printi hejme sian trajnbileton, 
moviĝi al la restoracivagono, ktp. Tiel, la servo iĝante komerca 
entrepreno, ĉiam celas al plia redukto de sia personaro kaj al trudi la 
klientojn por prizorgi ĉiujn taskojn. Tio ne validas nur por la trajnoj 
sed iĝas fascinanta inklino de niaj societoj. 

La haio stacidoma (halo de la perditaj paŝoj) iĝus la halo de la 
paŝoj rentabilitataj : ĉu la disvolviĝo de la trajno je granda 
rapido (TGV) kaj ĝia idealo de rapideco favorigis tiun 
tendencon ? 

La grandrapida trafikoferto kontribuas al tiu maksimuma rentabilitato 
de la tempo kaj al tiu kreskado de la produktiveco de ĉiu opulo - oni 
organizas kunvenojn en Liono aŭ en Marsejlo en la sama tago sed 
vespere oni reiras Parizon por ke oni estu efika ekde la morgaŭa 
mateno. Tio generas diferencojn inter la mondo de la rapido kaj la 
mondo de la malrapido, la mondo de la rentabilitato kaj la mondo de 
la publika servo. 

Mi ne neas la praktikan flankon nek la fascinadon kiu povas esti 
enigita de la teknika sukceso de trajnoj je granda rapido. Sed la 
trajno ne estas utila nur por moviĝi la plej rapide eble de iu urbo al 
alia. Gi estas grava nodo de komunikado sur nia teritorio. 

Kion opinii pri la projektoj de novaj linioj je granda rapido 
elvokitaj de la registaro ? 

Mi ne kontraŭas la disvolviĝon de la granda rapido en si, kondiĉe 
ke ĝi estu plia aldono al la tuta fervoja sistemo. Necesas ke la linio 
je Granda rapido estu kunligita al la duaranga fervojreto kaj ne fari 
apartan reton. Nu, estas precize kio okazas nun ! La novaj stacioj 
sur tiuj linioj ne plu konektas la historian reton : kiam vi 
malsupreniras la trajnon en Aix-TGV, estas necese eniri buson aŭ 
alian veturilon... 

Tiel, konsekvence, oni kreas tute alian sistemon de fervojo bazitan 
sur aliaj ekonomiaj konceptadoj anstataŭ la malnovan reton kiun 
oni neglektas ĝis ĝia morto. Sekve aŭtobusoj postvenos. Mi tute ne 
konsentos kun tiu projekto. Estas necese unuatempe perfertigi la 
ekzistantan reton, kaj plie aldoni, kial ne, liniojn por granda rapido. 
Konsiderante ke finfine oni perdas la ekologiajn profitojn de ia 
trajn-uzado... 

Trajno estas la plej bona transportrimedo... kondiĉe ke li ĉepasu la 
tutan teritorion ! Ne se ĝi devigas aŭtomobilojn pli kaj pli necesajn 
pro la maldensigitaj stacioj pli kaj pli situitaj for de la urboj. 

Ke la ministro Macron sukcesis lanĉi sian leĝon koncerne 
aŭtobusojn dum kiam la prezidento Hollande preparis la COP 21 
(21 priklimata konferenco en Parizo en 2015) sin prezentite kiel la 
ĉefa protektanto de la aero-kvalito kaj de la lukto kontraŭ la klimata 
revarmigo - tio estas mirkonsterna. Politiko iĝas komunado- 
parolado kiu ne plu rilatas kun la reala agado de la ŝtatpotenco. 
Paradokse, refermante vian libron, indus kredi ke ne plu estas 
aliaj solvoj krom la leĝo Macron, precize... 

Memdecide oni lasas putri iujn ajn nombrojn da servoj por ke, 
finfine, la publiko preskaŭ ĝojas pri ilia malapero. Tio estas tekniko 
banale disvastigita. 

Sed, por mi, nenio egalas la trajnon, ne eblas anstataŭ ĝin per 
aŭtobusoj. Trajno konsistas el partikulara transport-sistemo, aparta 
rilate ĝian konforton, ĝian akuratecon, la liberecon kiun ĝi 
permesas al la uzantoj sin ripozi, studi, babiladi, nutri sin, paŝi por 
senridigi siajn gambojn. 

ĝ i reprezentas altnivelan civilizacion, kiun oni deziras nun rigardi 
kiel ajon arkaisman, eksmodan, kiun oni deziris anstataŭigi per 
nova modelo. Kontraŭe mi opinias ke la « olda » modelo de la 
trajno kunliganta la tutan teritorion konstituis grandan sukceson de 
la moderneco ekde kiam oni konsideras la modernecon kiel gajno 
en la kvalito de la vivo. 


Tradukis : Jean Ripoche 

LA 88-a SAT-KONGRESO 
( 8 - 15 . 08 . 2015 ) 

La kongreso okazis en la slovaka urbo Nitra, situanta 90 km for de la 
ĉefurbo Bratislava. La eventon partoprenis pli ol 50 esperantistoj el 18 
landoj. La plej foraj kongresanoj alvenis el Aŭstralio, Argentino, Ĉinio, 
Japanio, Koreijo, Madagaskaro kaj Usono. Inter la partoprenantoj estis 
pluraj gejunuloj, kiuj aktive intervenis kaj kontribuis al la programo. 



Bonvenigis nin la ĉeforganizanto de la kongreso Peter Balaz. La 
kongresejo troviĝis en la universitata studenthejmo „Anton Bernolak”. En 
la akceptejo estis instalitaj tri libroservoj, surmure ekspoziciitaj glumarkoj 
kaj E-bildkartoj el privata kolekto. Ĉe alia flanko pendis pluraj T-ĉemizoj 
kaj sur la tabloj kuŝis esperantaĵoj por vendado. En apuda ĉambro ni 
admiris ekspozicion de diversspecaj bildoj. Antaŭ la inaŭguro oni 
prezentis kelkajn rimarkindajn ĵus eldonitajn librojn de la SAT-eldonejo, 
de la hispana Sateh, kaj Peter Balaz prezentis sian kolekton. Poste 
oni legis kelkajn salutmesaĝojn. La organizanto prezentis skize la 
programon de la tuta kongressemajno. Dum la kongreso okazis 

laborkunsidoj, socialaj forumoj pri Grekio, Usono, Latin-Ameriko, 
Mezoriento kaj Orienta Azio, raportoj pri laborgrupoj kaj jarraportoj. 
Kunvenis liberecanoj, komunistoj, sennaciistoj, vegetaranoj, verduloj, 
LEA-komitato. Ni estis informitaj pri Vikipedio, pri pretigado kaj farado de 
Sennaciulo, pri PIV, pri programo kaj planoj de E@l. Stano Marĉek 
prelegis pri fungoj, kaj informis pri siaj lernolibroj „Esperanto per rekta 

metodo”. Pri la 
familio kaj la verkoj 
de la fratoj Josef kaj 
Karel Ĉapek parolis 
Petr Chrdle. Aldo- 
niĝis prelego pri ŝovi- 
nismo prezentita de 
Johan Derks. Kun 
Peter Balaz oni 
diskutis pri la temo 
„Ĉu ni pretas je 
grandaj ŝanĝoj?”. 
Estis ellaborita kaj 

Hideko Huĝimoto prezentis teo-ceremonion akceptita la Gvid- 

rezolucio, en kiu oni 

krom aliaj gravaj punktoj substrekas la neceson respekti la liberon de 
penso kaj la privatecon de la homaro. 

Dum la unua duontaga ekskurso ni promenis tra la urbo Nitra piede kaj 
trajnete ĝis la katedralo. Ni vizitis ĝin kaj poste ni gustumis mezepokajn 
trinkajojn preparitajn surbaze de herboj kaj kafon el glanoj spicitan per 
cinamo kaj kariofilo. Poste ni vizitis la sinagogon, kiu nuntempe utilas 
kiel koncertejo. Kontraŭ ĝi en bele ekipita teejo ni gustumis kelkajn 
specialajn teojn kaj kuketojn. Nia japana samideanino Hideko Huĝimoto 
sukcese prezentis kaj parolis pri la teo-ceremonio laŭ japana maniero. 
La dua duontaga ekskurso kondukis nin al la urbo Topolĉianky, kie ni 
vizitis ĉevalejon. Tie oni bredas plurajn rasojn de ĉevaloj. Inter ili troviĝas 
ĉevalo, simbole donacita al la brita reĝino Elizabeth II dum ŝia vizito en 
Slovakio en 2008. La reĝino kontribuas al ties zorgado, kaj oni povas 
rimarki, ke la „reĝa ĉevalo” estas pli bone prizorgata ol la aliaj. 
Poste ni vizitis burgon de la 15-a jarcento. 

Gi estas nacia kultura heredaĵo. Laste ni vizitis vinproduktejon sen la 
promesita gustumado. 

La tuttaga ekskurso gvidis nin al la historia urbo en meza Slovakio, 
Banska Ŝtiavnica. Gi estas konata pro minado de metaloj, ĉefe de 
arĝento. Unue ni rigardis la mineralogian ekspozicion kun multegaj, 

diversformaj kaj 
raraj belkoloraj 
ŝtonetoj. Post la 
tagmanĝo ni vizitis 
la minejon. Ekipitaj 
per kaskoj, manteloj 
kaj lanternoj ni 
subteriĝis kaj 
paŝadis tra malhelaj 
koridoroj de la eksa 
minejo imagante la 
pezan laboron de 
tiamaj ministoj. La 
urbo estas enskribita 
en la Unesko-listo de 
kulturaj heredaĵoj. En ĝi troviĝas la plej granda kripo „Banskoŝtiavnicky 
Betlehem”, kiun kelkaj el ni ankaŭ vizitis. 

Vesperaj kulturaj programeroj konsistis el prezento de slovaka 
popolmuziko, vingustumado kaj dancado, filmoj „Civitano 4” kaj „Ni ne 
plu estu sklavoj”. Teatraĵon R.U.R. prezentis studentoj el la urbo Svitavy. 
Koncertis por ni la muzikgrupo „No problem” el Ĉeĥio kaj Attila 
Schimmer el Aŭstrio regalis nin per kantoj el sia repertuaro kaj 
akrobataĵoj. Dum la adiaŭa vespero ni aŭskultis kantojn, gitarludadon, 
kaj s-ino Tahira Masako el Japanio sukcese aŭkciis kelkajn 
esperantaĵojn. La kongreso bone sukcesis malgraŭ la sufoka tropika 
vetero. 

La venontjara SAT-kongreso okazos en Herzberg am Harz - la 
Esperanto-urbo de la 16-a ĝis la 23-a de julio 2016. 



Vizito en la minejo 


Liba Gabalda 

